EkBass/fiwiki-20250220-pages-articles huggingface dataset:
Ruokaturva

Ruokaturva on käsite, jonka sovittiin vuonna 1996 järjestetyssä Maailman ruokaan keskittyvässä huippukokouksessa tarkoittavan tilannetta, jolloin kaikilla ihmisillä on kaikkina aikoina riittävästi turvallista ja ravitsevaa ruokaa elääkseen terveellisen ja aktiivisen elämän. Ruokaturva rakentuu Maailman terveysjärjestön mukaan kolmen peruspilarin varaan: # Ruuan saatavuus: riittävän ruokamäärän saaminen on vakaalla pohjalla. # Ruuan hankittavuus: ihmisillä on käytettävissään riittävät (fyysiset ja taloudelliset) voimavarat ravitsevaan ruokavalioon sopivien ruokien hankkimiseksi. # Ruuan käytettävyys: ruokaa käytetään oikein ravitsemuksen perustietämyksen pohjalta ja huolella, ja käytössä on sopivaa vettä ja hygieniaolosuhteet. Ruokaturvan toteutumiseen on vielä matkaa. YK:n Elintarvike- ja maatalousjärjestö (FAO) uutisoi toukokuussa 2015 kuitenkin, että maailmanlaajuinen nälkäänäkevien määrä olisi saatu putoamaan 795 miljoonan. Edeltävän 25 vuoden kuluessa kehittyvillä alueilla aliravitsemuksesta kärsivien väestöosuus on saatu 23,3 prosentista 12,9 prosenttiin. GHI2016-Map.jpg|Maailmanlaajuinen nälkäindeksi (GHI, global hunger index) 2016. Punaiset ja oranssit sävyt kuvaavat maita, joissa suuri väestöosuus kärsi nälästä. 2023 Global Hunger Index by Severity.png|Maailmanlaajuinen nälkäindeksi (GHI, global hunger index) 2022. Punainen kuvaa äärimmäisen hälyttävän, oranssi hälyttävän ja keltainen vakavan ruokaturvan puutteen tilaa. Näissä maissa erittäin suuri tai suuri väestöosuus kärsi nälästä ja aliravitsemuksesta. == Lähteet == == Katso myös == * Kotivara ==Aiheesta muualla== *YK:n ruoka- ja maatalousjärjestö (FAO): The State of Food and Agriculture 2015 (fao.org) *The State of Food Insecurity in the World 2015: The FAO Hunger Map 2015 (interaktiivinen maailmankartta) (fao.org) *YK:n Maailman ruokaohjelma (WFP): Food Security Analysis (wfp.org) *Food security (Oct. 2015) (theguardian.com) *Food and nutrition security (kehitysapunäkökulma) (europa.eu) *Horizon2020-ohjelma/EU: Food Security, Sustainable Agriculture and Forestry, Marine, Maritime and Inland Water Research and the Bioeconomy (europa.eu) *Food Security (EU Food Law; Ruokaturvaan liittyvää EU-lainsäädäntöä) (eurofoodlaw.com) *EU:n hätäapu- ja kehitysyhteistyöjärjestöjen yhteenliittymä (Cordaid, NGO): Food Security (cordaid.org) *Kerry: Climate Change, Food Security Key to Global Stability (17.10.2015) (nytimes.com) *Jyrki Niemi: Maailman ruokaturva on koetuksella (Pääkirjoitus & Vieraskynä, 23.8.2012) (hs.fi) Luokka:Elintarviketurvallisuus Luokka:Kehitysyhteistyö Luokka:Nälänhädät Luokka:Kansanterveys
HMS Iron Duke (1870)

HMS Iron Duke oli Britannian kuninkaallisen laivaston vuonna 1870 vesillelaskettu Audacious-luokan ironclad taistelulaiva. == Valmistus == Alus tilattiin Pembroken telakalta ja sen köli laskettiin 23. elokuuta 1868. Alus laskettiin vesille 1. maaliskuuta 1870 ja se valmistui 1. huhtikuuta 1871.Gardiner, Robert s. 15 == Palvelus == Alus poistettiin palveluksesta vuonna 1890 ja se muutettiin hiiliproomuksi vuonna 1900. Alus myytiin romutettavaksi 15. toukokuuta 1906. == Lähteet == * * * === Viitteet === Luokka:Audacious-luokan taistelulaivat
HMS Vanguard (1870)

HMS Vanguard oli Britannian kuninkaallisen laivaston vuonna 1870 vesillelaskettu Audacious-luokan ironclad taistelulaiva. == Valmistus == Alus tilattiin Birkenheadistä Laird, Son and Companyltä ja sen köli laskettiin 21. lokakuuta 1867. Alus laskettiin vesille 3. tammikuuta 1870 ja se valmistui vielä samana vuonna 28. syyskuuta.Gardiner, Robert s. 15 == Palvelus == Alus upposi 1. syyskuuta 1875 kolaroituaan sisaraluksensa HMS Iron Duken kanssa. == Lähteet == * * * === Viitteet === Luokka:Audacious-luokan taistelulaivat
HMS Swiftsure (1870)

HMS Swiftsure oli Britannian kuninkaallisen laivaston vuonna 1870 vesillelaskettu Swiftsure-luokan ironclad-taistelulaiva. == Valmistus == Alus tilattiin Jarrow'sta Palmers Shipbuilding and Iron Companyltä ja sen köli laskettiin 31. elokuuta 1868. Alus laskettiin vesille 15. kesäkuuta 1870 ja se valmistui 27. kesäkuuta 1872.Gardiner, Robert s. 16 == Palvelus == Alus nimettiin vuonna 1901 HMS Orontesiksi ja se myytiin romutettavaksi marraskuussa 1908. == Lähteet == * * * === Viitteet === Luokka:Swiftsure- luokan taistelulaivat (1870)
2015 TB145

2015 TB145 on asteroidi ja ilmeisesti kuollut komeetta, joka havaittiin lokakuussa 2015 pari viikkoa ennen sen Maan ohitusta, joka tapahtui 31. lokakuuta 2015. Kappaleen läpimitaksi arvioidaan noin 600 metriä. Suomalaisen asiantuntijan Mikael Granvikin mukaan kappaleen lentorata on vaikeasti ennakoitavissa, ja siksi sitä ei ollut havaittu aikaisemmin. Vuoden 2015 ohituksesta ei ollut vaaraa Maapallolle, sillä se jäi noin 500 000 kilometrin etäisyydelle. Kappaleen kiertoajaksi on arvioitu noin kolme vuotta, ja seuraavan kerran se tulee Maan läheisyyteen syyskuussa 2018. Sillä kertaa ohituksen on kuitenkin arvioitu tapahtuvan paljon kauempana, 38 miljoonan kilometerin etäisyydellä. Yhdysvaltojen avaruushallinnon NASAn mukaan kappale on niin sanottu kuollut komeetta, jonka pinnalta kaikki haihtuvat aineet ovat jo ehtineet hävitä. Komeetan pinnalla näkyy tutkijoiden havaintojen mukaan pääkalloa muistuttava kuva. ==Lähteet== Luokka:Asteroidit Luokka:Komeetat
Heksafluoripropyleenioksidi

Heksafluoripropyleenioksidi eli HFPO (C3OF6) on epoksideihin kuuluva fluorattu orgaaninen yhdiste. Yhdistettä voidaan käyttää polymeerien valmistukseen ja reagenssina orgaanisen kemian synteeseissä. ==Ominaisuudet== Huoneenlämpötilassa heksafluoripropyleenioksidi on väritön kaasu, joka voidaan paineistettuna nesteyttää. Muiden epoksidien tavoin yhdiste on hyvin elektrofiilinen ja reagoi nukleofiilien kanssa, jolloin epoksidirakenne avautuu, fluoridi-ioni irtoaa ja muodostuu tetrafluorihappofluoridijohdannainen. Kuumennettaessa ainetta yli 150 °C:n lämpötilaan se hajoaa muodostaen difluorikarbeenia ja trifluoriasetyylifluoridia. Vahvat Lewis-hapot esimerkiksi alumiinioksidi ja alumiinikloridi katalysoivat heksafluoripropyleenioksidin toisiintumaan heksafluoriasetoniksi. Sopivien katalyyttien kuten fluoridien avulla heksafluoripropyleenioksidi saadaan polymeroitumaan perfluoratuksi polyeetteripolymeeriksi.Günter Siegemund, Werner Schwertfeger, Andrew Feiring, Bruce Smart, Fred Behr, Herward Vogel & Blaine McKusick: Fluorine Compounds, Organic, Ullmann's Encyclopedia of Industrial Chemistry, John Wiley & Sons, New York, 2000. Viitattu 22.10.2015Jossian Oppenheimer, Richard P. Hsung, Hongyan Li, Ting Lu & Yonggang Wei: Hexafluoropropene Oxide, e-EROS Encyclopedia of Reagents for Organic Synthesis, John Wiley & Sons, New York, 2007. Teoksen verkkoversio Viitattu 22.10.2015 ==Valmistus ja käyttö== Heksafluoripropyleenioksidia valmistetaan hapettamalla heksafluoripropeenia. Hapettimena voidaan käyttää joko happea, kaliumpermanganaattia, vetyperoksidia tai hypokloriitteja tai hapetus voidaan suorittaa elektrolyyttisesti. Heksafluoripropyleenioksidista voidaan valmistaa homopolymeerejä, joita käytetään muun muassa inertteinä ja kuumuutta kestävinä voiteluaineita ja hydraulisina nesteinä. Sitä voidaan käyttää myös komonomeerina fluorikumien valmistamiseen ja toisena komonomeerina on tyypillisesti vinylideenifluoridi tai tetrafluorieteeni. Orgaanisissa synteeseissä yhdistettä voidaan käyttää fluorattujen ketonien ja fluorattujen heterosyklisten yhdisteiden valmistamiseen sekä difluorikarbeenin lähteenä. ==Lähteet== Luokka:Epoksidit
Valoa Oulu! -valofestivaali

Valoa Oulu! -valofestivaali järjestetään Oulussa vuosittain marraskuussa. Ensimmäinen valofestivaali oli vuonna 2013. Vuosittain festivaali kerää noin 20 000 vierailijaa erilaisiin valotapahtumiin vajaan viikon aikana. == Lähteet == == Aiheesta muualla == * Valoa Oulu -valofestivaali Luokka:Oulun tapahtumat
HMS Triumph (1870)

HMS Triumph oli Britannian kuninkaallisen laivaston vuonna 1870 vesillelaskettu Swiftsure-luokan ironclad-taistelulaiva. == Valmistus == Alus tilattiin Jarrow'sta Palmers Shipbuilding and Iron Companyltä ja sen köli laskettiin 31. elokuuta 1868. Alus laskettiin vesille 27. syyskuuta 1870 ja se valmistui 8. huhtikuuta 1873.Gardiner, Robert s. 16 == Palvelus == Alus palasi Portsmouthiin, jossa se huollettiin. Alukselle muun muassa asennettiin uudet kattilat ja torpedoja varten laukaisukiskot. Alus oli Tyynenmeren aseman lippulaivana tammikuusta 1885 joulukuuhun 1888. Alus osallistui muun muassa Canadian Pacific Railwayn avajaisiin Vancouverissa vuonna 1887. Swiftsure vapautti aluksen tehtävästä joulukuussa 1888, jolloin Triumph aloitti kotimatkan. Alus oli aluksi Devonportissa reservissä, josta se siirrettiin helmikuussa 1890 Queenstowniin lippulaivaksi. Alus palasi Devonportin reserviin syyskuussa 1892, missä se oli aina heinäkuuhun 1900. Aluksen aseistus poistettiin ja siitä tehtiin varastoalus Plymouthiin. Vuonna 1903 aluksen höyrykone ja kattilat poistettiin ja se sijoitettiin Chathamiin koululaivaksi nimellä HMS Tenedos. Vuodesta 1905 alkaen se oli HMS Warriorin emälaivana ja se siirrettiin 1910 Devonportiin koululaivaksi nimellä HMS Indus IV. Alus hinattiin Invergordoniin vuonna 1914 ja siitä tehtiin kelluva varasto nimellä HMS Algiers. Alus myytiin marraskuussa 1921. == Lähteet == * * * === Viitteet === Luokka:Swiftsure-luokan taistelulaivat (1870)
Space Quest 6

Space Quest 6: Roger Wilco in the Spinal Frontier on Sierra On-Linen kehittämä ja julkaisema graafinen seikkailupeli. Peli on julkaistu DOS:lle, Macintoshille ja Windowsille vuonna julkaistu. Peli on kuudes ja viimeisin peli Sierra On-Line -peliyhtiön Space Quest -sarjassa. == Pelin juoni == Peli alkaa sotaoikeudenkäynnillä jossa syytettynä on Roger Wilco lukuisista syistä joita hän ei pysty perustelemaan järkevästi. Hänet alennetaan toisen luokan siivoojaksi SCS DeepShip 86 -alukselle. == Pelin kehitystyö == Space Quest 6: Roger Wilco in The Spinal Frontier käytti peliyhtiön uudempaa SCI32 Rev 2.100.002 -pelimoottoria. Tämä mahdollisti 256-värisen Super VGA -grafiikan käytön 640 × 480 pikselin resoluutiolla. Muista SCI-peleistä poiketen, tässä ei ollut valikkoa ruudun yläreunassa, mutta se käytti toimintovalikkoa joka muistuttaa LucasArtsin SCUMM-pelimoottorin käyttöliittymää. Pelin tyyli eroaa sarjan aiemmista osista huomattavasti sarjakuvamaisella tyylillään. Josh Mandel oli Space Quest 6:n pääsuunnittelija (Scott Murphyn ollessa "konsulttina") joka joutui jättämään projektin kesken hieman ennen pelin valmistumista sisäisten ristiriitojen takia Sierrassa. Sierra pyysi Scott Murphyä viemään kehitystyön päätökseen ja mainosti sen jälkeen Murphyn toiveiden vastaisesti hänen olleen yksin vastuussa projektista. Pelisuunnittelijan vaihdon takia jotkut pelin myöhemmissä vaiheissa olevat pulmat tehtiin huonosti. ==Lähteet== == Aiheesta muualla == * Luokka:Vuoden 1995 videopelit Luokka:DOS-pelit Luokka:Windows-pelit Luokka:Space Quest
Groverin algoritmi

Groverin algoritmi on kvanttialgoritmi (algoritmi jota ajetaan kvanttitietokoneella). Groverin algoritmin esitti Lov Grover vuonna 1996. Groverin algoritmia voidaan käyttää algoritmisessa etsinnässä, kuten koodinmurtamisessa ja shakin pelaamisessa. Klassisilla algoritmeilla tarvitaan O(n) askelta tiedon hakemiseen tietokannasta, jossa on n tietuetta. Kvanttitietokoneella tarvitaan O(\sqrt{n}) kun voidaan hyödyntää samanaikaisesti tapahtuvia operaatioita. == Katso myös == *Kvanttilaskenta == Lähteet == Luokka:Tietojenkäsittelyteoria Luokka:Kvantti-informaatiotiede
Kaviteetti-QED

Kaviteetti-QED eli kaviteettikvanttisähködynamiikka on kvanttioptiikan osa- alue, joka tutkii heijastavan kaviteetin sisälle, eli kahden peilin väliin suljetun valon ja atomien tai muiden hiukkasten vuorovaikutusta. Erityisesti kaviteetti mahdollistaa sellaisten tapausten tutkimisen, joissa valon kvanttimekaaninen luonne on olennainen. Kaviteetin sisällä on vain sellaisia fotonitiloja, jotka vastaavat peilien väliin muodostuvia seisovia aaltoja. Kaviteetti-QED:lla on sovellutuksia esimerkiksi kvantti-informaation käsittelyssä, ja se on yksi kvanttitietokoneiden mahdollisista fyysisistä toteutustavoista. Vuoden 2012 Nobelin fysiikanpalkinto myönnettiin Serge Harochelle ja David Winelandille kaviteetti-QED:hen liittyvistä kokeista. == Lähteet == Luokka:Kvantti-informaatiotiede Luokka:Optiikka Luokka:Kvanttimekaniikka
Kepler-296e

{{Eksoplaneetta | nimi = Kepler-296e | kuva = Exoplanet_Comparison_Kepler-10_b.png | kuvateksti = Maan ja Kepler-296e:n likimääräinen kokovertailu | kuvakoko = | löytäjät = Kepler-avaruusteleskooppi | löytöpäivä = 26. helmikuuta 2014 (varmistuminen julkistettu) | löytötapa = ylikulkumenetelmä | tähden nimi = Kepler 296 | etäisyys auringosta = noin 1089 vv | tähden massa = 0,380 Auringon massaa | tähden spektriluokka = | tähden metallipitoisuus = +0.168 | luminositeetti = | tähden ikä = | isoakselin puolikas = | eksentrisyys = | kiertoaika = | kiertoaika vuotta = | inklinaatio = | peri pituus = | peri aika = | massa = | massa maa = | säde = | säde maa = | tiheys = | lämpötila = | putoamiskiihtyvyys = }} Kepler-296e (tunnetaan myös Kepler Object of Interest -nimellään KOI-1422.05) on varmistettu eksoplaneetta, joka kiertää Kepler-296-nimistä kaksoistähteä noin 1089 valovuoden päässä Maasta. NASAn Kepler-avaruusteleskooppi löysi planeetan ylikulkumenetelmällä eli menetelmällä, jossa planeetta huomataan, kun se kulkee tähtensä editse himmentäen tästä tulevaa valoa. NASA julkisti tiedon planeetan varmistumisesta 26. helmikuuta 2014. Sen Earth Similarity Index on 0,85 eli toiseksi suurin tunnetuista eksoplaneetoista. Kepler-296e on supermaa, jonka säde on noin puolitoistakertainen Maan säteeseen verrattuna. Kepler-296e kiertää tähtensä ympäri kerran noin 34,14 vuorokaudessa ja sijaitsee ehkä tähtensä elinkelpoisella vyöhykkeellä. == Lähteet == == Aiheesta muualla == * NASA – Kepler-296e NASA Exoplanet Archive -sivustolla * NASA – Kepler-296e Exoplanet Data Explorer -sivustolla * NASA – Kepler-296e Extrasolar Planets Encyclopaedia -sivustolla Luokka:Supermaat
Ioniloukku

thumb|upright|Kaaviokuva Paulin loukkuna tunnetusta – ioniloukusta. Ioniloukut ovat yksi mahdollisista kvanttitietokoneiden fyysisistä toteutustavoista. Ne perustuvat siihen, että ionisoitu atomi tai jokin muu hiukkanen houkutellaan tyhjökammion keskusalueeseen sähkö- ja magneettikentillä. Niitä on monenlaisia, mutta edellinen on pääperiaatteena. Niihin sitten kohdistetaan laservaloa, jolla saadaan niiden energiatiloja muuttumaan. == Lähteet == == Aiheesta muualla == Luokka:Kvantti-informaatiotiede
Star Wars Rebels

Star Wars Rebels on tieteisfiktiivinen animaatiosarja, joka sijoittuu George Lucasin luomaan Tähtien sota -universumiin. Sarjan tapahtumat alkavat 14 vuotta Sithin koston (2005) jälkeen ja viisi vuotta ennen Uuden toivon (1977) tapahtumia. Galaktinen Imperiumi tiukentaa otettaan galaksin hallinnassa ja keisarilliset joukot metsästävät viimeisiä jedejä, yrittäen samalla torjua Imperiumia vastaan kohdistuvaa kapinaa. Disney XD aloitti sarjan esittämisen Yhdysvalloissa lokakuussa 2014 erikoispitkällä jaksolla ”Kapina nousee”, ja esittää sarjaa myös Suomessa omalla paikalliskanavallaan. 7. marraskuuta 2015 sarjaa alettiin esittää myös Nelosella. Nelonen aloitti toisen tuotantokauden esittämisen 3. heinäkuuta 2017. Sarja päättyi Yhdysvalloissa 5. maaliskuuta 2018. == Juoni == 14 vuotta Galaktisen Imperiumin nousun jälkeen, pieni kevytrahtialus Ghostilla liikkuva kapinallisjoukko tekee salaa hyökkäyksiä Imperiumia vastaan maalaisplaneetta Lothalilla ja muilla Imperiumin valloittamilla planeetoilla. == Äänirooleissa == === Alkuperäiset === Dave Filoni oli kreditoitu sarjan päätösjaksossa astromekaanikkodroidi C1-10P:n (kutsumannimeltään Chopper) ääniefektien tekijäksi. === Suomenkieliset === Suomenkielisen version ohjauksesta vastaa Petri Hanttu ja käännöksestä Aki Heinlahti.Tiedot perustuvat sarjan lopputeksteihin == Jaksot == === Lyhytanimaatiot (2014) === Ennen sarjan alkua, Disney Channelilla ja Internetissä julkaistiin neljä lyhytanimaatiota. |} === Ensimmäinen tuotantokausi (2014–2015) === |} === Toinen tuotantokausi (2015–2016) === |} === Kolmas tuotantokausi (2016–2017) === |} === Neljäs tuotantokausi (2017–2018) === |} == Lähteet == === Huomioita === === Viitteet === == Aiheesta muualla == * Virallinen sivusto * Star Wars Rebels Tähtien sodan virallisilla sivuilla * * Star Wars Rebels Wookieepediassa * Star Wars Rebels Jedipediassa Luokka:2010-luvun piirrossarjat Luokka:2010-luvun yhdysvaltalaiset scifi-sarjat Luokka:Tietokoneanimaatiosarjat Luokka:Tähtien sota Luokka:Elokuviin perustuvat televisiosarjat
Irja Korhonen

Irja Aino Annikki Korhonen (19. maaliskuuta 1955 Kangasala – 20. lokakuuta 2015) oli suomalainen näyttelijä, joka on esiintynyt mm. Kotkan kaupungin teatterissa, Tampereen työväen teatterissa, elokuvissa ja tv-sarjoissa. Irjan kuuluisia suorituksia olivat mm. Myrskyluodon Maija pariinkin otteeseen ja Kotiopettajattaren romaani.Näyttelijä Irja Korhonen, Me Naiset 40/1985 == Filmografia == * Tie Eedeniin (TV-sarja, 2002) * Pidetään yhtä (TV-sarja, 1999) * Vaarallinen kevät (TV elokuva, 1995) * Onnenlehti (TV elokuva, 1995) * There and Back (Lyhytelokuva, 1994) ==Lähteet== == Aiheesta muualla == * Luokka:Suomalaiset näyttelijät Luokka:Vuonna 1955 syntyneet Luokka:Vuonna 2015 kuolleet
Kurt Paul

Kurt Paul on yhdysvaltalainen näyttelijä ja sijaisnäyttelijä, joka tunnetaan esimerkiksi työstään Psyko-elokuvasarjassa, ja näytteli "Äitiä" jokaisessa kohtauksessa elokuvassa Psyko III. Hän on myös ollut vierailevana näyttelijänä vuoden 1982 televisiosarjassa Ritari Ässä. == Filmografia == * General Hospital (1978-1983) * Skatetown U.S.A. (1979) * Psyko II (1982) * A-Team (1984) * Ritari Ässä (1984) * Cagney & Lacey (1985) * Moukarimies (1986) * Psyko III (1986) * Bates Motel (1987) * Ghost Writer (1987) * Psyko IV (1990) * Alien Species (1996) * Fugitive X: Innocent Target (1996) * Warpath (2000) * A Passion (2001) * The Bike Squad (2002) * Supernatural (2005) * The Confessional (2006) == Lähteet == == Aiheesta muualla == * Luokka:Yhdysvaltalaiset näyttelijät Luokka:Syntymävuosi puuttuu Luokka:Elävät henkilöt
Kvanttifourier’n muunnos

Kvanttifourier'n muunnos tai kvantti-Fourier-muunnos on kvanttitietokoneella toteutettava Fourier-muunnos. Menetelmän keksi Peter Shor vuonna 1994. Sitä käytetään esimerkiksi Shorin algoritmissa. == Katso myös == *Kvanttilaskenta == Lähteet == Luokka:Tietojenkäsittelyteoria Luokka:Kvantti-informaatiotiede
Pragmaattinen sanktio (1830)

Pragmaattinen sanktio oli Espanjan kuninkaan Ferdinand VII:n 29. maaliskuuta 1830 antama kuninkaallinen määräys, joka kumosi saalilaiseen lakiin perustuneen kruununperimysjärjestyksen ja mahdollisti kruunun perimisen myös kuninkaan naispuolisille jälkeläisille.Pragmatic Sanction of King Ferdinand VII Encyclopædia Britannica Online Academic Edition. Viitattu 22.10.2015. Ferdinand VII oli tuolloin jo neljättä kertaa naimisissa eikä hänelle ollut vieläkään syntynyt perillistä. Hänen uusi puolisonsa kuningatar Maria Kristiina oli kuitenkin raskaana. Pragmaattisen sanktion oli tarkoitus varmistaa, että tuleva lapsi voisi periä kruunun sukupuolestaan riippumatta. Se palautti voimaan Kastilian ja Leónin vanhan lain, joka oli sallinut naisille kruunun perimisen, mutta joka oli kumottu Espanjassa vuonna 1713. Kuningas Kaarle IV oli vuonna 1789 periaatteessa päättänyt palauttaa vanhan lain voimaan, mutta hänen määräystään ei ollut koskaan julkaistu eikä promulgoitu, joten sen lainvoimaisuus oli tulkinnanvarainen. Ferdinand VII:n pragmaattinen sanktio merkitsi Ferdinandin veljen Don Carlosin syrjäyttämistä perimysjärjestyksessä. Kun Ferdinandille lokakuussa 1830 syntyi tytär, Isabella, joka ainoastaan poikkeusmääräyksen ansiosta tuli kruununperimysjärjestyksessä ensimmäiseksi, ajautui Don Carlos vanhoillisine tukijoineen katkeruuteen. Ferdinand VII:n kuoltua syyskuussa 1833 Isabellasta tuli hallitsija nimellä Isabella II. Don Carlosin kannattajat kieltäytyivät tunnustamasta tätä, ja julistivat hänet lailliseksi kuninkaaksi. Näin syntyi karlismi, joka vaikutti pitkään Espanjan politiikassa. ==Katso myös== *Pragmaattinen sanktio ==Lähteet== Luokka:Espanjan historia Luokka:Erityislait Luokka:1830
Psyko (elokuvasarja)

Psyko on yhdysvaltalainen kauhuelokuvasarja, joka pohjautuu Robert Blochin romaaniin Psyko. Sarjan ensimmäisen elokuvan ohjasi Alfred Hitchcock vuonna 1960. Elokuva sai kolme jatko-osaa, Psyko II (1982), Psyko III (1986) ja Psyko IV (1990). Lisäksi sarjan ensimmäinen elokuva uudelleenfilmatisoitiin vuonna 1998. Elokuvat keskittyvät fiktiivisen henkisesti sairaan sarjamurhaajan Norman Batesin ympärille. ==Elokuvat== ===Psyko (1960)=== Marion Crane lähtee pakomatkalle anastettuaan työnantajaltaan $40 000 dollaria. Hän päättää majoittautua yöksi Batesin motelliin, joka oli osunut tämän tielle kuin pelastavana ilmestyksenä. Motellin ujo ylläpitäjä Norman Bates pyytää Cranea syömään kanssaan, ja tämä suostuu. Marion menee suihkuun, jossa veitsellä aseistautunut vanha nainen puukottaa hänet kuoliaaksi. Marionin kadottua Marionin sisko Lila Crane ja rakastaja Sam Loomis alkavat selvittää asiaa. Marionin jäljillä on myös yksityisetsivä, joka jäljittää rahoja työnantajan lukuun. Tämä pääseekin pian Batesin jäljille ja kovistelee motellinomistajaa mutta kuolee veitsihyökkäyksen uhrina tunkeuduttuaan Batesin asuintaloon tapaamaan tämän äitiä, jonka Bates on kertonut olevan invalidina sisätiloissa. Lila ja Sam jatkavat etsintäänsä, ja katoamisen syyksi ja Marionin todelliseksi murhaajaksi paljastuu dissosiatiivisesta identiteettihäiriöstä kärsivä, äidikseen pukeutunut Norman Bates. Bates vangitaan ja hänet todetaan mielisairaaksi. ===Psyko II (1983)=== Bates vapautetaan 22 vuoden päästä, kun hänet ollaan todettu "parantuneeksi". Hän palaa motellilleen. Pian hänen palattuaan menneisyys alkaa kuitenkin vaivata hänen mieltään, ja hän saa vuosikymmeniä aiemmin kuolleelta äidiltään kirjeitä ja näkee hänet talon ikkunassa. Motellin ympäristössä alkaa tapahtua myös murhia, joiden tekijänä vaikuttaisi olevan vanha nainen. Murhaajaksi paljastuu myöhemmin Normanin äidin sisko, Normanin täti Emma Spool. ===Psyko III (1986)=== ===Psyko IV (1990)=== * == Lähteet ==
Silva Fennica

Silva Fennica on Suomen Metsätieteellisen Seuran ja Luonnonvarakeskuksen englannin kielellä internetissä julkaisema, merkittäviä metsäalan tieteellisiä artikkeleita julkaiseva aikakausjulkaisu, jota on julkaistu vuodesta 1926 lähtien. Silva Fennican julkaisemia artikkeleita on luettavissa ilmaiseksi.http://www.silvafennica.fi/ Acta Forestalia Fennica -julkaisusarja, jota julkaistiin 263 numeroa vuosina 1913–1999, sulautettiin sisarsarjaansa Silva Fennicaan. AFF oli ensimmäisiä tieteellisiä julkaisusarjoja suomessa. Sen artikkeleita julkaistiin englanniksi, saksaksi, suomeksi ja ruotsiksi. Suomen- ja ruotsinkielisiin artikkeleihin lisättiin englannin- ja/tai saksankielinen tiivistelmä ('Summary' tai 'Referat'), joka oli usein pitkä, jopa 10% artikkelista. Lehden formaatti muuttui vuonna 1968 monografiasarjaksi. Aiemmin artikkelit julkaistiin ensin erillisinä ja liitettiin vasta myöhemmin lehden numeroiksi. == Katso myös == * Metsätieteellinen aikakauskirja *Acta Forestalia Fennica (Helda- julkaisuarkisto) == Lähteet == * Kotisivu silvafennica.fi === Viitteet === Luokka:Suomen metsätalous Luokka:Metsätieteet Luokka:Suomalaiset tiedelehdet
Juho Näivä

Juho Näivä (s. 1992) on suomalainen ampumahiihtäjä. Hän on kotoisin Lemiltä, Etelä-Karjalasta, ja on Lemin Eskojen kasvatti. Näivä on valmistunut hammaslääkäriksi vuonna 2019 Itä-Suomen yliopistosta. == Ura == Näivä on ampumahiihdon nuorten Suomen mestari vuosilta 2005, 2007 ja 2013. Aikuisten sm-kilpailussa Näivä oli kymmenes vuosina 2013 sekä 2014 ja seitsemäs vuonna 2015. Näivä kilpaili Karhu Ski -suksimerkillä. == Lähteet == * http://tulokset.hiihtoliitto.fi/urheilijat/juho-naiva Viitattu 22.10.2015 * http://www.karhuski.fi/fi/team-karhu/ Viitattu 22.10.2015 * http://www.lemineskot.fi Viitattu 22.10.2015 Luokka: Suomalaiset ampumahiihtäjät Luokka: Vuonna 1992 syntyneet luokka:Elävät henkilöt
Metsätieteellinen aikakauskirja

Metsätieteen aikakauskirja (vuosina 1963–1993 monografiasarja Folia ForestaliaFolia Forestalia (Kaikki numerot luettavissa Jukuri- julkaisuarkistossa)) on Suomen Metsätieteellisen Seuran (aiemmin yhdessä Metsäntutkimuslaitoksen ja Luonnonvarakeskuksen kanssa) suomeksi ja ruotsiksi internetissä neljä kertaa vuodessa julkaisema, metsäalan alkuperäisiä ja vertaisarvioituja tutkimusartikkeleita, katsauksia ja tiedonantoja julkaiseva tieteellinen aikakausjulkaisu. Sen artikkelien tiivistelmät ovat luettavissa verkossa ilmaiseksi vuodesta 1994 ja koko artikkelit vuodesta 1998 lähtien. Metsävarat-osiossaan se julkaisee metsien invetointituloksia ja kehityslaskelmia. == Katso myös == * Silva Fennica *Metsävarat (Luke) == Lähteet == * https://www.metsatieteenaikakauskirja.fi/ === Viitteet === Luokka:Suomen metsätalous Luokka:Metsätieteet Luokka:Aikakauskirjat Luokka:Suomalaiset tietokirjat
ETMU

Etnisten suhteiden ja kansainvälisen muuttoliikkeen tutkimuksen seura eli ETMU ry on perustettu edistämään Suomessa tehtävää etnisten suhteiden monitieteistä tutkimusta. ETMU myöntää vuosittain palkinnon tutkimuksen tai käytännön työn parissa ansioituneille. ==Palkitut== * 2004 – akateemikko Erik Allardt * 2005 – professori Marja-Liisa Swantz * 2006 – professori Karmela Liebkind * 2007 – professori (emeritus) Tom Sandlund * 2008 – kanslianeuvos Risto Laakkonen * 2009 – professori (emerita) Rauni Räsänen * 2010 – kansanedustaja Pekka Haavisto * 2011 – dosentti Magdalena Jaakkola * 2012 – Siirtolaisinstituutin johtaja Ismo Söderling * 2013 – presidentti Tarja Halonen * 2014 – professori Vesa Puuronen * 2015 – saamelaisen kulttuurin erikoistutkija Elina Helander- Renvall * 2016 – arkkipiispa Kari Mäkinen == Lähteet == ==Aiheesta muualla== * Etmun kotisivut Luokka:Suomalaiset tiedepalkinnot
Francisco Martínez de la Rosa

Francisco de Paula Martínez de la Rosa (10. maaliskuuta 1787 Granada – 7. helmikuuta 1862 Madrid)Francisco de Paula Martínez de la Rosa (Spanish writer and statesman) Encyclopædia Britannica Online Academic Edition. Viitattu 22.10.2015. oli espanjalainen näytelmäkirjailija, runoilija ja poliitikko. Hän toimi Espanjan pääministerinä vuosina 1822 ja 1834–1835. Martínez de la Rosa toimi Granadan yliopiston filosofian professorina vuodesta 1805. Hän siirtyi politiikkaan vuonna 1808 ja vaikutti näkyvästi Cádiziin perustetussa parlamentissa eli cortesissa (ns. Cádizin cortes). Itsevaltaisen kuningas Ferdinand VII:n palattua valtaan Martínez de la Rosa vangittiin ja hän oli kahdeksan vuotta karkotettuna Afrikkaan. Vuoden 1820 vallankumouksen myötä hänet vapautettiin ja valittiin cortesin puhemieheksi sekä 1822 hallituksen johtajaksi. Hän kuitenkin menetti poliittisella tasapainottelullaan sekä liberaalien että konservatiivien tuen. Kun Ferdinand VII:n itsevaltius palautettiin vuonna 1823, Martínez de la Rosa lähti maanpakoon Pariisiin, jossa hän asui seuraavat kahdeksan vuotta. Vuonna 1834 hänet nimitettiin uudelleen pääministeriksi ja hänen hallituksensa antoi nimellä estatuto real tunnetun uuden valtiosäännön. Hän joutui eroamaan jo seuraavana vuonna ja esiintyi sen jälkeen konservatiivisen Maltillisen puolueen (moderados) johtajana. Hän oli myöhemmin vielä uudelleen maanpaossa Pariisissa. Martínez de la Rosa oli myös Espanjan suurlähettiläänä Roomassa 1842–1843 ja Pariisissa 1847–1851 sekä Ramón María Narváezin hallituksen sisäministerinä 1844.Nordisk familjebok (1912), s. 1120–1121 Runeberg.org. Viitattu 22.10.2015. Martínez de la Rosa oli Espanjan kuninkaallisen akatemian jäsen.Francisco Martínez de la Rosa, Real Academia Española, viitattu 3.11.2020 Viimeisinä vuosinaan hän oli sen johtaja. Martínez de la Rosa julkaisi vuosien varrella useita runoelmia ja näytelmiä. Hän kirjoitti Pariisissa näytelmän La conjuración de Venecia (”Venetsian salaliitto”), jonka ensi-ilta Madridissa vuonna 1834 merkitsi romanttisen draaman läpimurtoa Espanjan teatterimaailmassa. ==Lähteet== Luokka:Espanjan pääministerit Luokka:Espanjalaiset kirjailijat Luokka:Espanjalaiset runoilijat Luokka:Espanjan akatemian jäsenet Luokka:Vuonna 1787 syntyneet Luokka:Vuonna 1862 kuolleet
Olof Granatenburg

Olof Granatenburg, vuoteen 1661 Bengtinpoika (1608 - 1679 tai 1681 Öölanti) oli ruotsalainen eversti, joka toimi Käkisalmen linnan päällikkönä. Granatenburgin vanhemmista tai suvusta ei ole tietoa, mutta hän esiintyy ensimmäisen kerran Länsi-Götanmaan rykmentin rullissa. Vuonna 1634 hänet nimitettiin luuntantiksi Uudenmaan ja Hämeen läänin jalkaväkirykmenttiin ja 1639 Viipurin läntisen rykmentin majoitusmestariksi ja kapteeniksi. Käkisalmen linnan päälliköksi hän tuli 1646 Johan Tavastin jälkeen. Ruptuurisodan puhjettua 1565 linna joutui venäläisten piirittämäksi ja Granatenburg puolusti sitä menestyksellisesti vain 200 miehen voimin heinäkuun alusta syyskuun loppupuolelle. Vuonna 1657 hän osallistui Kustaa Evertinpoika Hornin johtaman suomalaisjoukon kanssa sotaan Tanskaa vastaan, minkä jälkeen hänet ylennettiin everstiluutnantiksi. Hänet aateloitiin 1662, jolloin hän otti nimekseen Granatenburg. 1665–1667 Granatenburg toimi Savonlinnan käskynhaltijana ja 1671–1674 Visbyn linnan isäntänä Gotlannissa, mistä tehtävästä hän erosi everstinä. ==Lähteet== Luokka:Ruotsalaiset upseerit Luokka: Ruotsalaiset aateliset Luokka: Suomen linnanvoudit ja linnanpäälliköt Luokka: Vuonna 1608 syntyneet Luokka:1600-luvulla kuolleet
Miguel de Álava

Miguel Ricardo de Álava y Esquivel (7. heinäkuuta 1771 Vitoria-Gasteiz, Espanja – 14. heinäkuuta 1843 Barèges, Ranska) oli espanjalainen kenraali ja poliitikko. De Álava tuki nuoruudessaan aluksi Napoleonin joukkojen miehitystä Espanjassa, mutta vaihtoi vuonna 1811 puolta.Nordisk familjebok (1904), s. 467 Runeberg.org. Viitattu 22.10.2015. Espanjassa käydyn sodan aikana hän toimi englantilaisten joukkojen komentajan Wellingtonin herttuan sotilaspalvelijana ja myöhemmin espanjalaisena sotakomissaarina tämän päämajassa.Miguel Ricardo de Álava y Esquivel Encyclopædia Britannica Online Academic Edition. Viitattu 22.10.2015. Wellington nimitti hänet lopulta prikaatinkenraaliksi. Kuningas Ferdinand VII:n palattua valtaan liberaalina tunnettu de Álava joutui epäsuosioon. Hän sai kuitenkin toimia Espanjan lähettiläänä Alankomaissa vuosina 1815–1822. Hän tuki vuoden 1820 vallankumousta ja toimi vuosina 1822–1823 parlamentin eli cortesin puhemiehenä. Vuonna 1823 hänet lähetettiin neuvottelemaan Espanjan vallankumousta kukistamaan saapuneiden ranskalaisten joukkojen kanssa. Itsevaltiuden palauttamisen jälkeen de Álava pakeni Englantiin. Sijaishallitsija Maria Kristiina kutsui hänet vuonna 1834 takaisin ja nimitti hänet Espanjan lähettilääksi Lontooseen sekä seuraavana vuonna Pariisiin. De Álava oli myös muutaman päivän ajan Espanjan pääministerinä syyskuussa 1835. Hän vetäytyi myöhemmin politiikasta ja asui viimeiset vuotensa Ranskassa. ==Lähteet== Luokka:Espanjan pääministerit Luokka:Espanjalaiset kenraalit Luokka:Vuonna 1771 syntyneet Luokka:Vuonna 1843 kuolleet
Beatrice Granberg

Silvia Beatrice Pauline Granberg (1. toukokuuta 1916 Tampere - 10\. syyskuuta 2000 Helsinki) oli suomalainen Kansallismuseon tutkija ja Suomen 1900-luvun huomattavin itämaisen numismatiikan asiantuntija, jonka omistama 98 teoksen kokoelma on vuodesta 2002 ollut esillä Ateneumin taidemuseon kokoelmissa. Granbergin vanhemmat olivat apteekkari, tehtailija Edvard Julius Granberg ja Gunhild Viktoria Karlsson. Hän valmistui Helsingin yliopistosta 1945 luettuaan arkeologiaa, itämaisia kieliä ja taidehistoriaa. Työskenneltyään harjoittelijana Kansallismuseossa Granberg jatkoi kieliopintoja 1948-1951 Uppsalassa, Jerusalemissa ja Lontoossa. Palattuaan työskentelemään Kansallismuseoon hän paneutui viikinkiaikaisiin itämaisiin rahalöytöihin. Hänen tärkeimmäksi tutkimusjulkaisukseen muodostui 1966 ilmestynyt rahaluettelo Förteckning över kufiska myntfynd i Finland. Kansallismuseossa hän vastasi 1950- ja 1960-luvuilla lähes yksinään tieteellisen numismatiikan asiantuntemuksesta. Granbergin kuoltua sukuhaaransa viimeisenä tekemättä testamenttia hänen huomattava taideteosten, mukaan lukien Von Wrightin veljesten ja 1800-luvun suomalaisten, ruotsalaisten ja venäläisten taiteilijoiden teoksia, sekä numismaattisen aineiston kokoelmansa päätyi valtiolle. Edellinen sijoitettiin Ateneumin taidemuseoon ja jälkimmäinen Museovirastoon. ==Lähteet== Luokka:Suomalaiset numismaatikot Luokka:Taiteen keräilijät Luokka:Suomalaiset keräilijät Luokka:Vuonna 1916 syntyneet Luokka:Vuonna 2000 kuolleet
Luis González Bravo

Luis González Bravo (8. heinäkuuta 1811 Cádiz – 1. syyskuuta 1871 Biarritz, Ranska) oli espanjalainen poliitikko, joka toimi Espanjan pääministerinä vuosina 1843–1844 ja 1868. González oli alun perin radikaaleja mielipiteitä kannattanut lehtimies, mutta hän siirtyi 1840-luvun alussa maltillisiin. Hän toimi sen jälkeen useissa näkyvissä tehtävissä, kuten lyhyesti pääministerinä sekä vuosina 1844–1847 ja 1854–1864 Espanjan lähettiläänä Lissabonissa. Hän oli myös sisäministerinä Ramón María Narváezin kahdessa hallituksessa vuosina 1864–1865 ja 1866–1868. Narváezin kuoltua huhtikuussa 1868 González tuli hänen tilalleen pääministeriksi. Hänen taantumuksellinen ja hovipiirejä myötäillyt politiikkansa sekä suositun kenraali Francisco Serranon maastakarkotus tekivät hallituksesta hyvin epäsuositun, mikä johti vallankumouksen puhkeamiseen Espanjassa vielä samana vuonna. González pakeni vallankumouksen jälkeen Ranskaan, jossa hän liittyi myöhemmin karlisteihin.Nordisk familjebok (1908), s. 1471–1472 Runeberg.org. Viitattu 22.10.2015. ==Lähteet== Luokka:Espanjan pääministerit Luokka:Vuonna 1811 syntyneet Luokka:Vuonna 1871 kuolleet
Ángel de Saavedra de Rivas

Ángel Pérez de Saavedra, Rivasin herttua (10. maaliskuuta 1791 Córdoba – 22. kesäkuuta 1865 Madrid) oli espanjalainen runoilija, prosaisti ja poliitikko. Hänen tunnetuin teoksensa on näytelmä Don Álvaro, o la fuerza del sino.Ángel de Saavedra, duke de Rivas (Spanish author) Encyclopædia Britannica Online Academic Edition. Viitattu 22.10.2015. Saavedra toimi parlamentin jäsenenä vuosien 1820–1823 liberaalin hallinnon aikana.Rivas, Ángel Pérez de Saavedra Nordisk familjebok (1916), s. 499–500 (Runeberg.org). Viitattu 22.10.2015 Itsevaltiuden palauttamisen jälkeen hänet tuomittiin vuonna 1823 kuolemaan mielipiteidensä vuoksi, mutta hän pakeni maasta ja asui sen jälkeen muun muassa Lontoossa, Italiassa, Maltalla ja Ranskassa. Hän palasi Espanjaan vuoden 1833 yleisen armahduksen jälkeen ja peri myöhemmin Rivasin herttuan arvon. Rivas nimitettiin vuonna 1836 sisäministeriksi Francisco de Istúrizin hallitukseen. Hän kääntyi nyt mielipiteiltään konservatiiviksi ja joutui seuraavan vuonna taas poistumaan joksikin aikaa maasta mutta palasi vuonna 1838. Myöhemmin hän oli Espanjan lähettiläänä Napolissa vuosina 1843–1848 ja lyhyen aikaa Pariisissa vuonna 1854. Hän oli heinäkuussa 1854 yhden päivän ajan myös pääministerinä. Maanpaossa asuessaan Rivas kirjoitti romanttiset runoteokset El moro expósito (1834) ja Romances históricos (1841). Hänen merkittävimmäksi teoksekseen muodostui kuitenkin näytelmä Don Álvaro, o la fuerza del sino, jonka ensi-illan hän ohjasi itse maaliskuussa 1835. Giuseppe Verdi käytti sitä myöhemmin pohjana oopperalleen Kohtalon voima (La forza del destino). Aale Tynni on suomentanut otteen Saavedran runosta ”Kreivi Villamediana 3: Iltakutsut”, ja se on julkaistu teoksessa Maailmankirjallisuuden kultainen kirja 7: Espanjan ja Portugalin kirjallisuuden kultainen kirja.Saavedra, Angel de, Lahden kaupunginkirjaston runotietokanta 15.7.2020. Viitattu 15.9.2020 (Arkistoitu sivu) ==Lähteet== Luokka:Espanjan pääministerit Luokka:Espanjalaiset kirjailijat Luokka:Espanjalaiset runoilijat Luokka:Vuonna 1791 syntyneet Luokka:Vuonna 1865 kuolleet
Luettelo Etelä-Australian paikallishallintoalueista

Luettelo Etelä-Australian paikallishallintoalueista käsittää Australian osavaltion Etelä-Australian paikallishallintoalueet (). Osavaltiossa on 73 paikallishallintoaluetta, joista 19 sijaitsee Adelaiden metropolialueella muodostaen siten osavaltion pääkaupungin Adelaiden. Noin 63 % osavaltion pinta-alasta ei kuulu mihinkään paikallishallintoalueeseen. Kunnallishallinnottomien alueiden hallinnosta vastaa osavaltion hallintoelin Outback Communities Authority. Nimi Tyyppi Keskusta Asukasluku (2011) Adelaide* City Adelaide Adelaide Hills* District Woodside Alexandrina District Goolwa Anangu Pitjantjatjara Yankunytjatjara Aboriginal Community Umuwa Barossa District Angaston Barunga West District Port Broughton Berri Barmera District - Burnside* City Tusmore Campbelltown* City Rostrevor Ceduna District Ceduna Charles Sturt* City Woodville Clare and Gilbert Valleys District Clare Cleve District Cleve Coober Pedy District Coober Pedy Copper Coast District Kadina Elliston District Elliston Flinders Ranges District Quorn Franklin Harbour District Cowell Gawler* Town Gawler Gerard Aboriginal Community Winkie Goyder District Burra Grant District Mount Gambier Holdfast Bay* City Brighton Kengurusaari District Kingscote Karoonda East Murray District Karoonda Kimba District Kimba Kingston District Kingston SE Light Region Kapunda Lower Eyre Peninsula District Cummins Loxton Waikerie District - Mallala District Mallala Maralinga Tjarutja Aboriginal Community Ceduna Marion* City Sturt Mid Murray District - Mitcham* City Torrens Park Mount Barker District Mount Barker Mount Gambier City Mount Gambier Mount Remarkable District Melrose Murray Bridge Rural City Murray Bridge Naracoorte Lucindale District Naracoorte Nepabunna Aboriginal Community Nepabunna Northern Areas District - Norwood Payneham & St Peters* City Norwood Onkaparinga* City Noarlunga Centre Orroroo Carrieton District - Peterborough District Peterborough Playford* City Elizabeth Port Adelaide Enfield* City Port Adelaide Port Augusta City Port Augusta Port Lincoln City Port Lincoln Port Pirie Region Port Pirie Prospect* City Prospect Renmark Paringa District Renmark Robe District Robe Roxby Downs Municipality Roxby Downs Salisbury* City Salisbury Southern Mallee District Pinnaroo Streaky Bay District Streaky Bay Tatiara District Bordertown Tea Tree Gully* City Modbury The Coorong District Meningie Tumby Bay District Tumby Bay Unley* City Unley Victor Harbor City Victor Harbor Wakefield Region Balaklava Walkerville* Town Gilberton Wattle Range District Millicent West Torrens* City Hilton Whyalla City Whyalla Wudinna District Wudinna Yalata Aboriginal Community Yalata Yankalilla District Yankalilla Yorke Peninsula District Maitland * = Alue kuuluu Adelaiden metropolialueeseen ==Lähteet== ==Aiheesta muualla== *Local Government Association of South Australia Luokka:Etelä-Australia Etelä- Australia Etelä-Australian paikallishallintoalueet
H. P. O. Solitander

Henrik Probus Ossian (H. P. O.) Solitander (26. maaliskuuta 1890 Helsinki – 11. kesäkuuta 1968 Hattula) oli suomalainen insinööri ja vesirakennustekniikan professori. Solitanderin vanhemmat olivat teollisuushallituksen intendentti Carl Probus Solitander (1843–1918) ja Göthilda Fredrique Elisabeth Granfelt (1849–1921). Hän pääsi ylioppilaaksi 1908 ja valmistui insinööriksi 1913. Solitander toimi tie- ja vesirakennushallituksen insinöörinä 1913–1930, kanavaosaston toimistoinsinöörinä 1930–1938 ja Teknillisen korkeakoulun vesirakennusopin professorina vuosina 1938–1958. Tämän jälkeen hän toimi vielä Oulun yliopiston teknillisen tiedekunnan opettajana. Hän oli myös Teknillisen Aikakauslehden toimittajana vuosina 1928–1964. Kuka kukin on 1954 (Projekt Runeberg) Solitander suunnitteli 1910- ja 1920-luvuilla satamalaitureita, kanavia ja kanavien sulkulaitteita sekä valvoi niiden rakentamista. Hän vastasi muun muassa Saimaan kanavan uudistustöistä. 1930-luvulla hän valvoi Hietalahden sulkutelakan ja Turun telakan rakennustöitä. Solitanderin professorina ollessa hän rakennutti 1942 Teknillisen korkeakoulun virtauslaboratorioon pienoismallin Utran uittokanavan suunnitellusta uudesta rakenteesta. Tämä kanava valmistui 1948. Solitander teki suunnittelutöitä myös Mäntyluodon satamaan ja Ajoksen satamaan. Solitander kirjoitti nimimerkeillä Nikodemus ja Nuotti-Nikodemus näytelmiä, laulelmia ja kupletteja. Tunnetuin näistä lienee Agapetukseen näytelmään perustunut musiikki-iloittelu Hei heipparallaa Helsinki! jota esitti kiertueillaan revyyteatteri Punainen Mylly.Panu Nykänen : Henrik Probus Ossian Solitander - suomalainen vesirakennusinsinööri, Tekniikan Waiheita 1/2009 == Teoksia == Omalla nimellä: * Finnish harbours ; kirj. K. W. Hoppu, H. P. O. Solitander. Schildt, Helsingfors 1922, 2. painos ilmestyi nimellä Finnish ports. Schildt, Helsingfors 1932 * Yleinen vesirakennus : oppikirja alempaa teknillistä opetusta varten. Otava 1933 * Keksintöjen kirja 7, Vesirakennus, laiva- ja ilmalikenne : satamat, kanavat, vesijohdot, vesivoimalaitokset, padot, vesivoimakoneet, pumput, kalatiet, merenkulku, laivat ja ilmailu ; kirjoittajat H. P. O. Solitander ym. ; toimittaja Väinö Airas. WSOY 1937 Nimimerkillä Nuotti-Nikodemus: * Lehtorin housut : komedia. 1932 == Lähteet == Luokka:Suomalaiset insinöörit Luokka:Teknillisen korkeakoulun professorit Luokka:Suomalaiset tietokirjailijat Luokka:Vuonna 1890 syntyneet Luokka:Vuonna 1968 kuolleet
Leopold von Hohenzollern

Leopold von Hohenzollern-Sigmaringen (22. syyskuuta 1835 Krauchenwies, Preussi – 8. kesäkuuta 1905 Berliini, Saksan keisarikunta) oli saksalainen ruhtinas, jota Preussi tuki Espanjan kuninkaaksi vuonna 1870.Prince Leopold of Hohenzollern-Sigmaringen (Prussian prince) Encyclopædia Britannica Online Academic Edition. Viitattu 22.10.2015. == Suku == Leopold kuului Preussiakin hallinneen Hohenzollernin hallitsijasuvun svaabilaiseen Hohenzollern- Sigmaringen-sukuhaaraan. Hänen isänsä Karl Anton von Hohenzollern oli vuonna 1849 luovuttanut koko pienen ruhtinaskuntansa Preussin kuningas Fredrik Vilhelm IV:lle, minkä jälkeen Hohenzollern-Sigmaringenin ruhtinaat katsottiin kuuluviksi Preussin kuningassukuun.Nordisk familjebok (1909), s. 955–956 Runeberg.org. Viitattu 22.10.2015. Leopoldista tuli Hohenzollern-Sigmaringenin ruhtinassuvun päämies isänsä kuoltua vuonna 1885. == Kuninkuus suunnitelmat == Kun Espanjan valtaistuin jäi tyhjilleen vuoden 1868 vallankumouksen seurauksena, Preussin kansleri Otto von Bismarck ja Espanjan pääministeri Juan Prim alkoivat ajaa prinssi Leopoldia Espanjan uudeksi kuninkaaksi. Suostuttelun jälkeen Leopold hyväksyi ehdokkuutensa. Ranskan keisari Napoleon III kuitenkin vastusti sitä, sillä saksalaisen kuninkaan valtaannousu Espanjassa olisi muodostanut uhan Ranskalle kahdelta suunnalta. Ranskan diplomaattisen painostuksen jälkeen Leopold vetäytyi ehdokkuudestaan, mutta Preussin johto ei suostunut antamaan Ranskalle vakuutusta päätöksen lopullisuudesta. Tapahtumat johtivat Emsin sähkeenä tunnettuun diplomaattiseen selkkaukseen ja edelleen Ranskan–Saksan sodan syttymiseen. Leopoldin veli oli Romanian kuninkaaksi valittu Kaarle I. Koska Kaarle I:lle ei syntynyt poikia, hänen seuraajakseen kuninkaana tuli Leopoldin ja Portugalin infanta Antónian (1845–1913) poika, Romanian kuningas Ferdinand I. Puoliso oli Portugalin kuningatar Maria II:n ja Ferdinand II:n kolmanneksi vanhin tytär. ==Lähteet== ==Aiheesta muualla== Luokka:Saksalaiset aateliset Leopold Luokka:Vuonna 1835 syntyneet Luokka:Vuonna 1905 kuolleet
Luettelo Syyrian sisällissodan osapuolista

Luettelossa Syyrian sisällissodan osapuolista käsitellään lyhyesti vuonna 2011 alkaneen Syyrian sisällissodan merkittävimmät aseelliset joukot ja muut sotivat tahot. Hallitus taistelee kaikkia kapinallisia vastaan. Kapinalliset taistelevat monin paikoin myös keskenään, vaikka kaikkien niiden vihollinen on hallitus. == Hallituksen puolella == Presidentti Bashar al-Assadin hallituksen puolella taistelevat === Syyriasta === *Syyrian armeija **Syyrian turvallisuusjoukot *Puolisotilaallisia *Kansalliset puolustusvoimat NDF, puolisotilaallisia joukkioita **Shabiha, puolisotilaallisia kuolemanpartioita ja vastaavia **Baathin prikaati **al-Abbasin prikaati, joista 8 000 Irakista **Syyrian vastarinta **Arabinationalistinen kaarti **Jaysh al-Muwahhideen, druusien kaarti **Sootoro (GPF) kristittyjen kaarti === Ulkomailta === *Iranin joukkoja *Hizbollah-järjestö *Venäjän ilmavoimat alkoi tehdä syksyllä 2015 ilmaiskuja kapinallisia vastaan *PFLP-GC *Irakin shiioja ***Asa'ib Ahl al-Haq **Kata'ib Sayyid al-Shuhada *Houthien Ansar Allah == Hallitusta vastaan taistelevat kapinalliset== *"Maltilliset kapinalliset" **Vapaan Syyrian armeija FSA, joka koostuu monista prikaateista *Kurdit **Kurdien YPG-joukot (ovat siirtyneet hallituksen puolelle) *Sunnijihadistit **Islamilainen rintama **Valloituksen armeija Jaish al-Fatah maaliskuu 2015-, ***jonka suurin ryhmä on ‎Ahrār ash-Shām ***Al Nusran rintama, al-Qaida-kytkentäinen ***Mhihajirin wa Ansar ***Sham-legioona ***Jabhart Ansar al-Din **Ajcad al Sham **AD rintama **Mujahideenien armeija *Monia islamilaisia taistelujärjestöjä *Isis, al- Qaidasta irtautunut jyrkkä jihadistijärjestö, joka pyrkii luomaa maailmalaajuisen kalifaatin, n. 31 500–100 000 taistelijaa == Isisiä vastaan taistelevat kapinalliset == Tärkeimmät Isisin kanssa kilpailevat kapinallisryhmät vuonna 2015 olivat *Monet FSA:n prikaatit *Islamilaisen rintaman taistelujärjestöt *Mujahideenien armeija *Ajnad al Sham *Nusran rintama *Kurdien joukot, YPG jne. Luokka: Syyrian sisällissota
Utran kanava

Utran kanava on Pielisjoessa Utrankosken kohdalla sijaitseva uittokanava, joka poistui käytöstä, kun Utran kohdalle valmistui vuonna 1971 avokanava Pielisjoen väylää uusittaessa. ==Historia== Utrankoskella tehtiin ensimmäiset perkaustyöt 1780-luvulla, kun Martin Stenius perusti vesisahan Utraan. Hän perkautti Utrankosken ja Kaluvirran sekä kaivautti väylän Kukkosensaareen sahatavaran kuljetuksen helpottamiseksi. Ensimmäinen kanava Utrankoskeen valmistui 1832, kun Nils Ludvig Arppe rakennutti sulkukanavan (Arppen sulun) perustamansa Kuurnankosken sahan proomukuljetuksia varten. Sulku oli noin 40 meträ pitkä ja kuusi metriä leveä. Arppen sulku poistui käytöstä sen jälkeen, kun Arppe joutui sulkemaan Kuurnankosken sahan vuonna 1850. Nykyisin Arppen sulku on lähes kuivillaan, ja siitä on jäljellä kiviseiniä sekä pohjalautoja. Arppen sulun korvasi vuosina 1850–1853 rakennettu Utran venekanava joka oli 260 metriä pitkä ja 3,6 leveä veneille tarkoitettu avokanava. Utraan rakennettiin uusi sulkukanava 1874–1875 osana Pielisjoen kanavointitöitä. Uusi kanava oli 414 metriä pitkä, ja siinä oli yksi puurakenteinen sulku, jonka pituus oli 35,6 metriä, leveys 7,7 metriä ja syvyys 2,1 metriä. Sulku rakennettiin entisen venekanavan paikalle, ja sulun yli johti kääntösilta, jonka kautta kuljettiin Utran sahalle. Utran puusulku uudistettiin kivirakenteiseksi vuonna 1902 ja kanavan sivuun rakennettiin 1913 uittokouru. Utran kanavan sulun paikalle rakennettiin 1948–1951 uusi betonirakenteinen uittosulku, jonka pituus oli 175 metriä, leveys 8,0 metriä ja syvyys 2,5 metriä. Utran uittosulku oli käytössä aina siihen saakka, kun uusi Kuurnan kanava valmistui 1971. Tämän jälkeen Pielisjoessa Saapaskoskella, Jakokoskella, Paiholassa ja Kuurnan vanhassa kanavassa olleet sulut jäivät pois käytöstä ja Kuurnan vanha kanava ja Paiholan sulku jäivät jopa kohonneen vedenpinnan alle. Utran uittosulku kävi tarpeettomaksi, koska vedenpinnan korkeus sulun molemmissa päissä oli nyt sama. Uittosulku on edelleen jäljellä, mutta sitä ei enää käytetä ja sulun portit ovat aina auki. Suomen kanavat : Utran kanava ja Arppen sulkuMuseoviraston valtakunnallisesti merkittävät rakennetut kulttuuriympäristöt : Utran kanava ja historiallinen teollisuusalue == Lähteet == Luokka:Joensuun kanavat Luokka:Pielisen reitin valuma-alue